วัดอินทราวาส (กรุงเทพมหานคร)

วัดอินทราวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางระมาด เขตตลิ่งชัน กรุงเทพมหานคร วัดอยู่ริมคลองบางพรม ฝั่งตรงข้ามวัดเทพพล มีเนื้อที่ตั้งของวัดทั้งหมดรวม 8 ไร่ 2 งาน 65 ตารางวา วัดอินทราวาสเดิมมีชื่อว่า วัดอินสรเพชร บ้างเขียน วัดอินสรเพ็ชร์ ประชาชนนิยมเรียกวัดนี้ว่า วัดประดู่ วัดสร้างขึ้นเมื่อปี พ.ศ. 2150 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 บ้างสันนิษฐานว่าสร้างในสมัยสมเด็จพระเจ้าทรงธรรม ปี พ.ศ. 2466 ในสมัยพระอธิการอ่อนเป็นเจ้าอาวาส ท่านได้สร้างพระอุโบสถพร้อมด้วยวิหารขึ้นใหม่แทนหลังเก่าซึ่งชำรุดทรุดโทรม และได้อัญเชิญหลวงพ่อโตไปประดิษฐานเป็นพระประธานในพระอุโบสถหลังใหม่แทนหลวงพ่อสุโขทัย และได้อัญเชิญหลวงพ่อสุโขทัยไปประดิษฐานไว้ในพระวิหารที่สร้างขึ้นใหม่ อ้างอิง